Diari Oficial de la Generalitat Valenciana


Sumari del DOGV 6620, del 30-09-2011 (2011/9833)

RESOLUCIÓ de 19 de setembre de 2011, de la Direcció General d'Ordenació i Centres Docents, per la qual es modifica la Resolució de 29 de juliol de 2011 que resol la convocatòria d'ajudes econòmiques destinades a l'escolarització en els centres d'Educació Infantil, de primer cicle, de titularitat de corporacions locals i de titularitat privada per al curs escolar 2011-2012.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6620

Data del DOGV
:   30-09-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/9833


Data del document
:   19-09-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 19 de setembre de 2011, de la Direcció General d'Ordenació i Centres Docents, per la qual es modifica la Resolució de 29 de juliol de 2011 que resol la convocatòria d'ajudes econòmiques destinades a l'escolarització en els centres d'Educació Infantil, de primer cicle, de titularitat de corporacions locals i de titularitat privada per al curs escolar 2011-2012. [2011/9833]  
Per la Resolució de 29 de juliol de 2011 de la Direcció General d'Ordenació i Centres Docents (DOCV núm. 6581, de data 5 d'agost), es resol l'Orde de 27 abril per la qual es convocaven ajudes econòmiques destinades a l'escolarització en els centres d'Educació Infantil, de primer cicle, de titularitat de corporacions locals i de titularitat privada per al curs escolar 2011-2012.  
L'esmentada Orde de 27 d'abril de 2011, publicada en el Diari Oficial de la Comunitat Valenciana número 6517, de data 10 de maig, especifica en la base octava, punt 3, respecte a la sol·licitud d'ajudes a centres d'Educació Infantil de primer cicle, que en el cas de les corporacions locals que gestionen el centre a través d'alguna modalitat de gestió indirecta, esta haurà de ser del 100%, i serà necessari aportar la documentació actualitzada que acredite la relació jurídica de la corporació local amb l'entitat que gestiona el centre (contractes i plecs preparatoris d'esta).  
Així mateix, l'Orde de 27 d'abril establix que són els concessionaris dels centres d'Educació Infantil els que hauran de formular directament les corresponents sol·licitud, gestió i justificació de les ajudes a l'escolarització de l'alumnat del primer cicle d'Educació Infantil, ja que la concessionària és l'entitat que ha de rebre com a beneficiària la subvenció d'acord amb la base segona de l'orde i de conformitat amb l'article 11 de la Llei 38/2003, de 17 de novembre, General de Subvencions (BOE núm. 276, de 18 de novembre).  
En la Resolució de 29 de juliol de 2011 ja mencionada figuren com a beneficiaris de la subvenció els titulars corresponents d'escoles infantils.  
Una vegada revisada la nova documentació aportada en el mes de setembre pels citats titulars, es comproven els canvis que proposen respecte a la gestió de les escoles infantils  
Per tot el que s'ha exposat, de conformitat amb la disposició final primera de l'Orde 25/2011, de 27 d'abril, el director general d'Ordenació i Centres Docents, per delegació del conseller, resol:  
  
Modificar l'annex I de la Resolució de 29 de juliol de 2011, de la Direcció General d'Ordenació i Centres Docents (DOCV núm. 6581, de data 5 d'agost), per la qual es resol l'Orde de 27 abril per la qual es convocaven ajudes econòmiques destinades a l'escolarització en els centres d'Educació Infantil, de primer cicle, de titularitat de corporacions locals i de titularitat privada per al curs escolar 2011-2012, per substitució de beneficiaris, segons l'annex de la present resolució.  
  
Els nous beneficiaris de la subvenció hauran d'assumir les obligacions que la base tercera i la resta de l'orde de convocatòria establix per a ells.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present resolució, que posa fi a la via administrativa, els interessats poden recórrer potestativament en reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició ha d'interposar-se davant del conseller d'Educació en el termini d'un mes a comptar de l'endemà de ser publicada.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada o a partir de l'endemà del dia en què es notifique la resolució expressa del recurs de reposició o en què este haja de considerar-se presumptament desestimat.  
  
València, 19 de setembre de 2011.- El director general d'Ordenació i Centres Docents: Rafael Carbonell Peris.  
  
  
ANNEX  
  
Els centres que han canviat de beneficiari de la subvenció són:  
  
- Escola Infantil Municipal; titular Ajuntament d'Albalat de la Ribera; concessionària beneficiària de la subvenció: Encarnación Carmen Landete Hervás, substituïx l'Ajuntament d'Albalat de la Ribera.  
  
- Escola Infantil Municipal El Tossalet; titular: Ajuntament de Benidorm; concessionària beneficiària de la subvenció: Ribagorda Montero SL, substituïx l'Ajuntament de Benidorm.  
- Escola Infantil Municipal; titular: Ajuntament de Finestrat; concessionària beneficiària de la subvenció: Site Servicios Comunitarios S. Coop. V., substituïx l'Ajuntament de Finestrat.  
- Escola Infantil Municipal La Creu de la Pobla de Farnals; titular: Ajuntament de la Pobla de Farnals; concessionària beneficiària: Megadiver Socioeducativa, SL, substituïx Escoleta Gasilogui Coop. València.  
- Escola Infantil Municipal; titular: Ajuntament de Silla; concessionària beneficiària de la subvenció: UTE Gestión Escuelas Infantiles Municipales, substituïx l'Ajuntament de Silla.